Súradnice: 47°49′59″S 17°51′00″V﻿ / ﻿47,833056°S 17,850000°V﻿ / 47.833056; 17.850000

**Lipové** (v minulosti *Hodžovo*, maď. *Zsemlékes*) je obec na Slovensku v okrese Komárno.

Polohopis
---------

Obec má 147 obyvateľov.

Leží na žitnom ostrove, v blízkostí obcí Zemianska Olča, Sokolce, Bodza a Tôň.

### Vodné toky

Oblasť je pretkaná zavlažovacími kanálmi napájanými z Dunaja.

Dejiny
------

Obec vznikla na základoch majera Zsemlékes, ktorý založil gróf János Waldstein a v roku 1920 bol majetkom rodiny Kálnokyovcov. K majeru boli pripojené územia z chotárov Bodze a Zemianskej Olče. Samostatná obec vznikla po 1. svetovej vojne, keď nová československá vláda v rámci prvej pozemkovej reformy (1920) vykúpila tri (Zsemlékes, Terem a Rakotás) z osemdesiatich majerov grófa Kálnokyho za štátom stanovenú cenu. Začalo sa budovanie kanálov a vysúšanie močiarov, ktoré odkryli úrodnú pôdu. Pozemky od štátu na dlh kúpili a domy na hypotéky postavili prisťahovalci z celého Slovenska i Moravy (pôvodne asi 72 rodín s počtom cca 450 osôb). Prvá písomná zmienka o obci je z roku 1921, keď bola pomenovaná *Hodžovo* po prvom slovenskom ministrovi Milanovi Hodžovi. Súčasťou obce je osada Rákytie, ktorú domáci nazývajú tiež „Rakotáš". V roku 1926 bola postavená zvonica. V roku 1928 bola v osade Rakotáš vybudovaná škola.

Obyvatelia boli v roku 1938 v dôsledku Prvej viedenskej arbitráže donútení sa vysťahovať. Vrátili sa v roku 1945. V roku 1950 sa názov obce zmenil na Lipové. 

Pohnuté časy prežila obec v júni roku 1965, kedy postihla najjužnejšie oblasti Slovenska obrovská povodeň, ktorú zapríčinilo pretrhnutie hrádze Dunaja pri Patinciach dňa 16. júna a následne aj pri Čičove, spôsobené rýchlym roztápaním snehu v rakúskych Alpách. Tri týždne prúdila voda z koryta rozvodnenej rieky do vnútrozemia a zaplavila pritom strednú i západnú časť okresu Komárno, ako aj časť dunajskostredského okresu. Počas minulého režimu bola obec postihnutá stagnáciou vzhľadom na stavebnú uzáveru a súvisiaci zákaz výstavby nových domov.

Po roku 1989 nastala obnova obce. Bol zrekonštruovaný rímskokatolícky kostol Panny Márie Nanebovzatej z roku 1938, evanjelická zvonica, dom smútku i kultúrny dom. Postavil sa nový most a opravili sa 3 kilometre miestnej komunikácie. V roku 1992 sa uskutočnila plynofikácia celej obce.

Politika
--------

### Obyvateľstvo

Podľa údajov z roku 2001 žilo v obci cca 82 % obyvateľov slovenskej a 15 % maďarskej národnosti.

Kultúra a zaujímavosti
----------------------

### Pamiatky

* Evanjelická zvonica, jednoduchá otvorená kovová konštrukcia ukončená barokovou helmicou, z roku 1924.

* Rímskokatolícky kostol Panny Márie Nanebovzatej, jednoloďová modernistická stavba s pravouhlým ukončením presbytéria a predstavanou vežou, z roku 1938. Kostol má hladké fasády členené kordónovými a korunnými rímsami. Veža pripojená k hmote kostola v atypickom uhle 45° je ukončená zvonovitou helmicou.

* Evanjelická zvonicaEvanjelická zvonica
*

Šport
-----

Hokejový tím Ľadové orly a multifunkčné ihrisko vo výstavbe. Výborné podmienky pre rybolov, okolie vhodné na rekreačnú cyklistiku a vidiecku turistiku. Kúpanie v štrkoviskách na okolí.

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑  Lipové/História Online
5. ↑  História evanjelického a.v. cirkevného zboru, Online
6. ↑   *Výstavba evanjelickéo chrámu* [online]. Oficiálne stránky obce Lipové. Dostupné online.

Externé odkazy
--------------

* Oficiálna stránka obce

  


| * z
* d
* u
Obce okresu Komárno (4 + 37) |
| --- |
| Mestá | 
* Hurbanovo
* Kolárovo
* Komárno
* Nesvady

 |
| Ostatné obce | 
* Bajč
* Bátorove Kosihy
* Bodza
* Bodzianske Lúky
* Brestovec
* Búč
* Čalovec
* Číčov
* Dedina Mládeže
* Dulovce
* Holiare
* Chotín
* Imeľ
* Iža
* Kameničná
* Klížska Nemá
* Kravany nad Dunajom
* Lipové
* Marcelová
* Martovce
* Moča
* Modrany
* Mudroňovo
* Okoličná na Ostrove
* Patince
* Pribeta
* Radvaň nad Dunajom
* Sokolce
* Svätý Peter
* Šrobárová
* Tôň
* Trávnik
* Veľké Kosihy
* Virt
* Vrbová nad Váhom
* Zemianska Olča
* Zlatná na Ostrove

 |